text: 26-årig studerende løber fra Valby til Esbjerg
  02 juli 2010 kl. 11.44
  I morges startede han i Middelfart - i aften sover han i Vejle.
  Run for fun, kalder løberen Peter Rydahl Mols sit projekt.
   
  - Det er en åben invitation til alle til at komme ud i sommervejret og motionere, opleve Danmark og få nye venner, siger Peter Rydahl Mols.
  Han har lagt en rute, hvor - ifølge Peter Rydahl Mols -  "vi ser og oplever nogle fantastiske steder i landet".
  Turen er inddelt i etaper, og alle er velkomne til at løbe med.
  - Husk: Det skal være sjovt, og lysten skal drive værket, så kommer vi allesammen længst. Så kom med 1 km, 5 km, en dag, eller hvad der nu passer. Og kom i løbesko, på cykel, eller rulleskøjter, der er plads til alle, og vi skal bare ha' en rigtig god tur gennem landet, siger Peter Ryhdahl Mols.
  Læs mere på http://sjovmotion.blogspot.com
  